LidanRubinov/Halacha-QA huggingface dataset:
שאלה: מתן הלוואה עם ריבית: על פי ההלכה אני יודע שאסור לקבל ריבית עבור הלוואה, אך לשים כסף בפקמ בבנק ששם יש ריבית זה עד כמה שאני יודע מותר על פי ההלכה האם שימוש באתר btbisrael.co.il שנותן לך ריבית על הפקדון עבור הלוואה ללקוחות אחרים מותר על פי ההלכה? ב דודי
תשובה: לך לקבל ריבית מהבנק על פק"ם זה רק בתנאי שהבנק חתום על  היתר עיסקא  מבין את משמעותו ומתייחס אליו ברצינות. (כאשר מישהו באיזה בנק התבטא  זה רק לצרכי דת  - מיד פקע היתר העיסקא של אותו הבנק ולכל לקוחותיו היה אסור לקבל ממנו ריבית). לענ"ד אין באתר זה לא חתימה על היתר עיסקא ולא הבנה לעניו. לצורך כך עליו להסביר לכל משקיע מה משמעות  היתר עיסקא, איזה סיכון יש בכך, ולאחר מכן להחתים כל משקיע שהבין והסכים על  היתר עיסקא. להבהרה -  היתר עיסקא  פוטר את הלווה מאחריות מסוימת על הכסף תמורת ת מסוים שהוא הריבית. סיכום (ככל שהצלחתי לברר) הלוואה דרך האתר הנ"ל אסורה באיסור ריבית שהוא איסור תורה חמור (איסור ריבית הוא חמור במיוחד גם משום שנאמר עליו  כופר ביציאת מצרים  וגם משום שזה איסור יחידי שבו גם הלוה וגם המלווה וגם הערב וגם מדפיס ההסכם - כולם עוברים איסור) דוד לוי 098987548
שאלה: מעשר: לפי ההלכה צריך לתת מעשר של 10 מתוך סכום מסוים. השאלה שלי היא כזאת, אם יש לי סכום מסוים של 800 ש"ח וכרגע אני יכולה לעשר רק 100 ש"ח במקום 80 ש"ח שהם המעשר. האם כדי לי בכל זאת לעשר 100 ש"ח או לחכות שיהיה לי 1000 ש"ח ואז לעשר את ה100 ש"ח שהם המעשר לסכום ה1000? או שאין בעיה לתת מעשר לא בדיוק 10 ואפשר יותר מ10?
תשובה: יש מחלוקת בהלכה לגבי מעשר כספים, דעת הבית חדש כימעשר כספים אינו חובה אלא, מידת חסידות. וכך נקטו רבים מן האחרונים. לעומתו הטורי זהב קבע שזו חובה מן הדין. למעשה נקבע בדבר מנהג מחייב שיש בו פרטי דינים רבים. מכל מקום אפשר עד חומש וסכום גדול יותר יכול להינתן, כמו כן, יכולה לחכות עד שיהא בידייך אלף שקלים ואז לעשר. להלכה שתי הדרכים אפשריות. חיים רטיג ישיבת ההסדר בינות רעננה.
שאלה: kashrut: i want to know if the chocolate milka Triolade (alpine milk chocolate ) is kosher. someone gave me this and i want to know. it was bought in the free shop from the airport in Israel. Kraft Food from Austria. Thank you
שאלה: תפילין בחו"ל: לפני כשנה התחלתי להניח תפילין כל יום ומשתדל לקיים מצוות, אני נוסע לחו"ל ורוצה לקחת את התפילין ויש לי מספר שאלות: 1. את התפילין אני שם בתפידנית מה אני עושה בזמן שאני צריך לנוחיות בזמנים של טיסות נסיעות (התפילין בתיק צמוד אליי)? 2. מה אם יקרה מצב שבוא אני יצטרך לנסוע בשבת בשל עיכובים בנסיעות טיסות? האם דבר כזה יש בו חילול התפילין?
תשובה: ראשית, ברכות על החלטתך להניח תפילין, ה  יעזור לך לקיים מצווה חשובה זו תמיד. לשאלותיך: א. בעיקרון כאשר התפילין בתפידנית ובתוך תיק, מותר להיכנס איתם גם לשירותים. אולם עדיף להשאירם בחוץ אצל מישהו (אם הדבר אפשרי) (ע  שולחן ערוך אורח חיים סימן מג, סעיף ו) ב. מקווה שלא תצטרך לנסוע בשבת. הנסיעה עצמה אסורה אבל אינה פוגעת בקדושת התפילין.
שאלה: זיווג: אני כ - 10 שנים בתשובה. קצת אחרי שחזרתי בתשובה הייתי בזוגיות עם בחורה דתייה מזה שנתיים. הקשר הסתיים בצורה לא בריאה מלאה בשנאה וכאסח בכלל לא פשוט. עד לרמה שאנחנו לא יכולים ולא רוצים לראות האחד את השני. מאז ועד היום היו לי פה ושם קשרים אך מעולם לא היה לי שוב קשר שכלל אהבה כמו לבת הזוג המדוברת. ידוע לי שהיא הייתה מתעסקת עם כל מיני אנשי קבלה וכאלה ויש לי חשש שמא היא עשתה לי קללה של קשירת אהבה. ידוע לי שהיא גם היום רווקה, וגם אני מאז כאמור הייתי בקשרים אבל לא הרגשתי מה שהרגשתי אליה. ותמיד אני איך שהוא משווה לזוגיות ההיא. איך אוכל להתיר את הנושא הזה ולהשתחרר? כבוד הרב!
תשובה: לא הבנתי, אם הזוגיות הייתה כל כך מסיבית וטובה אז למה רבתם? האם זה מראה שאתה לא רגיל לזוגיות נורמלית? אין לי תשובות לכל השאלות, כדאי לך ללכת לטיפול מקצועי ולראות האם משהו חוסם אותך. שום קללה לא הייתה ולא קשירת אהבה. תשתחרר תהיה נחמד לאנשים, אל תריב ותעבוד על המידות. הזיווג יבוא. חיים רטיג, ישיבת בינות רעננה.
שאלה: שנת אבל-פעילות פנאי: 1. מבלי לדון כרגע לשאלה הכללית של צפייה בסרטים, וביציאה מנק הנחה שהשאלה מתייחסת לצפיה בסרט נקי. אני נמצאת בשנת אבל לאחר פטירת אמי. רציתי לדעת אם מותר לי במהלך השנה (אחרי השלושים) לצפות בסרט עלילתי בקולנוע? מדובר בסרט שאני רוצה ללכת אליו משום שהוא מהווה מפגש חברתי (סביר להניח שאלמלא המפגש לא הייתי טורחת ללכת לראות את הסרט בקולנוע). (לא ניתן לשנות את סגנון הבילוי במפגש, הוא יתקיים איתי או בלעדי.) 2. האם אני יכולה לקיים ערב הכנת תכשיטים (והאם בכלל האיסור של קניית דברים חדשים מתייחסת גם לתכשיטים או רק לבגדים). אני רוצה את זה בשביל היצירה יותר מאשר בשביל התכשיט עצמו. בנוסף, אשמח לדעת באופן כללי איזה סוגי בילויים מותרים במהלך שנת האבל ואיזה לא (בתי קפה מסעדות, סרטים (בבית בקולנוע), קומזיצים, באולינג, על האש וכד ). לא דווקא פירוט אלא כלל אצבע שאיתו אוכל לבחון כל הזמנה לבילוי. :)
תשובה: הקושי הוא דווקא במפגש החברתי. את יכולה להפגש עם חברות ביחידות (2 - 3) אבל בבילוי חברתי יש משהו שמח. בעניין התכשיטים שוב צריך לבחון. אם מדובר בערב יצירה יש לכך מקום אבל אם מדובר במפגש חברתי, אסור לך להשתתף בו. את הבגד או התכשיט החדש אפשר לתת לחברה שתלבש אותם יום - יומים, לאחר מכן אינם עוד חדשים. בעקרון אין מקום לבילוי שיש בו שמחה. אפשר לצאת למסעדה, לסרט וכד  אבל בזוג ולא יחד עם חברים רבים מפני שבכך יש שמחה.
שאלה: הכשרת קערת זכוכית: בבסיס צבאי יש קערת זכוכית (אין לי מושג אם היא סתם זכוכית או פיירקס) שלא ידוע מה היה שימושה (בשר או חלב, חם או קר) איך ניתן להכשירה? אשמח לתשובה גם לתיבת הדואר שלי בכיפה. ערה.
תשובה: לפי הספרדים אין צורך להכשירה. לפי האשכנזים אם היא סובלת חום (פיירקס) אז הגעלה במים רותחים, אם אינה סובלת חום או שלא ידוע אז השריה של מים בתוך הכלי ל72 שעות, כל 24 שעות להחליף את המים.
שאלה: סמלים לא יהודיים: כבוד הרב בעלי קנה לבני בן השלוש חליפה של "מסי" (ברצלונה). על החליפה יש סמל ברצלונה שחלק ממנו הוא מעין צלב. לי מפריע הסמל ואילו בעלי טוען שזה רק סמל חסר חשיבות ושכל הילדים לובשים את החליפות כדורגל האלה. האם מותר לבני ללבוש חליפה כזו? יש לציין שאנחנו לא דתיים אך אני שומרת כשרות, לא נוסעת בשבת, לא מדליקה אש, משתדלת ליטול ידיים ועוד ועוד ועוד. וכמובן מאמינה מאוד מאוד מאוד. :)
תשובה: אפשר ללכת עם החליפה.
שאלה: בזיל מחברת עלינו: "האם בזיליקום מחברת "עלינו בהשגחת הרב אפרתי מצע מנותק צריך בדיקה נוספת מחרקים
תשובה: צריך לעשות את מה שכתוב על גבי השקית.
שאלה: מוצרים בכשרות גבולית: קנו לי מספר מוצרים עם הכשר בדצ מוכר, אך שאינו מופיע ברשימת המומלצים שלכם. אשמח לדעת ספציפית אם ניתן לאכול. (מבחינת סוג המוצר לפי ידיעותיכם) 1. בורקסים תפו"א ופטריות (בית יוסף) 2. זיתים בצנצנת "זית תבור" של כפר תבור (חת"ס פ"ת) 3. מרציפן נטו של מוזאון המרציפן (חת"ס פ"ת)
תשובה: איזו רבנות יש על כל מוצר ומוצר?
שאלה: חרקים בדגים: כתבתם באתר על חרקים בדגים שמושט הוא בחזקת נגוע, יש לרכוש בכשרות המעידה על נקיון מתולעים. האם זה נכון גם עבור פילה מושט?
תשובה: נכון להיום (כסלו תשע"ה)פילה מושט מסין הנו נקי מכל חשש טפילים.
שאלה: שבת: לרב, שאלה בנושא שבת ובע"ח האם בבע"ח קיים עניין של פיקוח נפש???, האם מותר להתקשר ל"צער בע"ח" או כל מוקד עזרה אחר לבע"ח (או לעירייה- בד"כ הם שולחים וטרינר) בשבת, כאשר ראיתי, למשל, חתול שנדרס ונראה שהוא סובל ואינו יכול לזוז ומה לגבי אם זהו בע"ח השייך לבעליו, למשל כלב שלי שנפצע במהלך השבת?
תשובה: לך אנו נמצאים בעולם הזה כדי לקיים את מצוות הבורא. לפי זה שום דבר לא דוחה את החובה לשמור שבת, אלא שהבורא ציוה אותנו שבמקרה פיקוח נפש של יהודי שבעזרת השם לאחר מכן יזכה לשמור שבתות הרבה אז מותר לחלל עליו שבת אחת כדי שישמור שבתות הרבה. מי שאינו מצווה בשמירת שבת - אינה לחלל עליו את השבת. לפיכך -אסור לחלל את השבת כדי להציל בעל חיים. כמון שמותר ואף מצוה לגוי שאינו מצווה בשמירת שבת לעשות הכל כדי למנוע צער מבעלי חיים דוד לוי 098987548
שאלה: אבלות: אני בתוך שנת אבל ורוצה לדעת האם יש איסור לצפות בסרט בבית קולנוע?
תשובה: מהשמים תנוחם אין בכך איסור המקום ינחם אתכם בתוך אבלי ציון וירושלים דוד לוי
שאלה: רבנות הונג קונג: קנינו ערמונים קלופים וקלויים מחברת קניה חכמה. במבט שני בבית ראינו שהכשרות היא רבנות הונג קונג (HKFE) ובאישור הרבנות הראשית לישראל. האם אפשר לאכול מהם בלב שקט (בד"כ אנחנו משתדלים בל"נ לקנות מהדרין בד"צ)?
תשובה: נא עיין-
שאלה: נרות שבת צבעוניים: יש לי בבית נרות צבעוניים (כמו נרות החימום הנמוכים הלבנים בתוך הכסף שניתן לקנות לצורך שבת, רק בצבעים). האם מותר להדליק אותם כנרות שבת או שיש צורך רק בנרות לבנים? במידה ואסור, אשמח לדעת מדוע ויום טוב!
תשובה: עייני
שאלה: כשרות זיתים כבושים: לרב חיפשתי בכל רחבי האינטרנט ולא מצאתי תשובה. חבר קנה י בקבוק עם זיתים כבושים שהכינו דרוזים מהצפון, האם ישנה בעיית כשרות או שאפשר לאכול ללא חשש? אשמח לפירוט.
תשובה: אני דווקא מצאתי בקלות לענ"ד צריך להחמיר כי לא יודעים ולא מכירים את דרך יצור הזיתים.
שאלה: שמן זית: קיבלתי שמן זית שנעשה ע"י יהודים שומרי מצוות (ככל הידוע לי) מכפר חסידים. השמן אינו מושגח ע"י רבנות כלשהי, אך מי שייצר אותו כתב עליו שהוא כשר, מעושר ונקי מחשש עורלה. האם מותר להשתמש בו? האם יש משהו שעליי לברר עם מי שייצר אותו ואולי זה יהיה מותר? ב ו
תשובה: אם הוא חבר מכר שלך ואתה סומך עליו אז מותר להשתמש. אבל מבחינת חוקי ונהלי הכשרות של מדינת ישראל אסור לו לכתוב "כשר" אלא אם כן הרב המקומי נותן על השמן כשרות.
שאלה: לימוד תורה: בס ד לכבוד רב. אני רגיל להירדם תוך כדי סרט או תוכנית ורציתי לשאול אם מותר לי לשים הרצאה של איזשהו רב ביוטיוב או משהו ותוך כדי לימוד התורה אני יירדם באמצע או שזה זלזול או משהו כזה?
תשובה: אין בעיה זה מותר
שאלה: כשרות: א-קניתי עוף מחולק עם הלוגרמה בשגחה מהדרין וראיתי שחסר שם הגרון האם זה קורה בתהליך או שיש כאן בעית כשרות ב-רכשתי אופה לחם ביתי של חברת גרץ -יצור סיני ושאלתי האם אפשר ישר לעבוד עמו או שיש להכשיר אותו?וכיצד? הם רושמים שבמהלך היצור חלק מהחלקים של אופה הלחם משומנים מעט וכאשר משתמשים בפעם הראשונה תיתכן פליטה של אדים שאינו מזיק וזה יעלם מהר,הם עוד ממליצים לפני השמוש הראשון לשטוף מספר חלקים במי סבון חמים ולנגב המכסה -במטלית לחה
תשובה: א. יש בד"צים שלא משווקים גרון של עוף בגלל הקושי שיש במליחה שלו. ב. יש להטביל את הלהב שמערבל את הבצק וגם את הכלי שהלחם נאפה בתוכו, וכל שאר החלקים המתפרקים שבאים במגע עם האוכל. הסיכוי שהשמן הוא מין החי הוא סיכוי קטן ובכל אופן אפשר להפעיל אותו פעם אחת על ריק ובמידה וצריך הכרשה וזה גם יכשיר אותו.
שאלה: מעשר: יש לי עץ לימונים בגינה, האם אני יכולה לקטוף השנה כמות גדולה ולעשר כמו כל שנה? ב מראש
תשובה: בשנת שמיטה כל הפרות הנם הפקר לכל אדם ופתורים מתרומות ומעשרות. לכל אחד מותר לקטוף מזון שלוש סעודות ולא יותר.
שאלה: צלחת פורצלן - הטרפה: צלחת פורצלן חלבית שהניחו עליה שניצל בשרי חם בחום שהיד איננו סולדת בו, האם נטרפה? אם נטרפה, האם חייבים לשוברה, או שניתן להשתמש בה שלא לצורכי מאכל, כמו תחתית לעציץ?
תשובה: אם היד אינה סולדת בו הרי שהשניצל לא נקרא חם ואינו בולע. בכל מקרה יש כאן גם נותן טעם לפגם (במידה ולא השתמשו בצלחת באותו היום). לכן, מותר להשתמש בצלחת, רצוי להגעילה על פי השיטות המקלות בפורצלן. חיים רטיג, ישיבת ההסדר בינות רעננה.
שאלה: חיטה וכוסמין מונבט: האם יש בעיה של חדש בהשרית חיטה וכוסמין במים למשך יומים שלשה ואז מזה לעשות לחם, האם יש כאן איסור חדש?ובמידה ואין כאן בעיה של חדש,מאיזה שלב בגידול מתחילה הבעיה של אסור חדש
תשובה: בבית אין בעיה לא של חדש ולא של שביעית.
שאלה: אזכרה רק ביום השנה?: האם מותר לעשות את האזכרה לא ביום השנה? ואם כן האם יש יתרון לזה שזה כן דווקא ביום השנה?
תשובה: אמירת הקדיש והתענית ביום הפטירה דווקא. לגבי עליה לקבר וכדומה ניתן גם ביום אחר, רצוי ביום השנה. חיים רטיג, ישיבת בינות רעננה.
שאלה: האם כל מי שנרצח ע  י ערבים הוא קדוש וטהור?: לכבוד הרב, בתקופה האחרונה בעוונותינו יש הרבה פיגועים ורציחות שמתבצעים ע"י מחבלים ערבים. תמיד אחרי כן מציינים בכלי התקשורת השונים כי אותם נרצחים היו קדושים וטהורים במיוחד אם מדובר בדתיים שעמדו בעת תפילה בעת הרצחם. הרי כולנו יודעים וזו גם ההלכה שאנו מתפללים בבית הכנסת יחד צדיקים עם בינוניים ועם רשעים אז איך תמיד ישר מכתירים כל נרצח בתואר קדוש וטהור? האין זה מוריד מכבודם וערכם של הצדיקים האמיתיים בחייהם ובמותם אשר נותנים לכל זב חוטם את התואר המכובד של קדוש וטהור?
תשובה: הביטוי "קדושים וטהורים" בו מכונים אלה שנרצחו או נפלו כחלק מהמאבק שלנו על חיינו, על ארצנו, על תורתינו ועל אדמתינו נובע משני כיוונים. כיוון אחד הוא הכיוון הרגיל בדברי הספד, בו אנו רואים את הצדדים הטובים של הנפטר, מתעלמים מהצדדים הבעייתיים, ומטמיעים בנו את הזיכרון של עולמו הטוב והמאיר. כיוון שני הוא ההכרה כי מעצם העובדה שהריגתו קשורה בהקשר לאומי רחב, והיא חלק מעצם היותו יהודי   הוא מצטרף לרבבות רבות של יהודים שמסרו את נפשם על קידוש השם. אין אנו בוחנים האם עשה זה ברצון או באונס, בהסכמה או בריחוק, אלא מצרפים אותו בתודעתנו לתנועה הגדולה שהתחילה כבר בימי אברהם אבינו, וממשיכה עד היום   אנשי האומה המסכנים את נפשם מעצם החיים כיהודים ומעצם הזיהוי כיהודים. הדבר אינו מבטל כלל את ההבחנה שבין צדיק ורשע בחיים, אלא מעניק היבט נוסף וציר אחר של התייחסות. ושלא נדע
שאלה: שקדים: כבוד הרב אני אוהבת לאכול שקדים בתור נישנוש. לאחרונה הבנתי שיש לבדוק אותם מחרקים. כיצד עושים זאת? מדובר בשקדים עם הקליפה. האם אסור לאכול אותם עם הקליפה?
תשובה: יש לשקדים קליפה עבה - אי אפשר לאכול שקדים כאלה מבלי לקלף אותם. את מדברת על שקדים עם הקליפה הדקה שנאכלים כך. להלן ציטוט מתוך "ערוץ 7" אגוזים ושקדים בקליפתם הקשה (אגוז מלך, בונדוק): בעת הקילוף בודקים אם מצויים "קורי משי", פירורים כהים או זחלים בקליפה או על האגוז, ואם האגוז או השקד נראה מכורסם. אגוזי בונדוק קלופים ושקדים קלופים: בודקים אותם משני צידיהם, אם יש "קורי משי", סימני כרסום או נקב. חוצים כעשרה אחוז ובודקים בפנים. נמצאה נגיעות, יש לבדוק את כולם מבפנים. אגוזי פקאן קלופים: בודקים משני צידי האגוזים אם יש "קורי משי", תולעים או פירורים עגולים. אגוזי מלך קלופים: מנערים בתוך מסננת בעלת חורים גדולים על גבי משטח לבן ובודקים אם יש חרקים או תולעים בנשורת. אח"כ בודקים את כל האגוזים משני צידיהם, ובפרט בקפלים, אם יש "קורי משי" או סימני כרסום. אגוזים ושקדים קצוצים: מנערים בתוך מסננת רשת (מסננת אורז) על גבי משטח לבן ובודקים אם יש חרקים קטנים בנשורת. אח"כ שופכים את הנותר במסננת על משטח לבן ובודקים בין החתיכות. אגוז קשיו: בודקים אם האגוזים מכורסמים או מנוקבים. חוצים כ-10  ובודקים בין שני החצאים. אם נמצאה נגיעות, יש לחצות את כולם. (מעט פירורים חומים דקים בין החצאים הם שאריות הקליפה ולא נגיעות). מתוך
שאלה: האם מותר ליהודי בחורה גויה על מנת להתחתן לאחר שתתגייר?: הכרתי בחורה נחמדה בעלת מידות טובות מחו"ל אבל אינה יהודיה אלא נוצריה אבל חילונית. האם קשר כזה עשוי להביא לנישואין בקדושה וטהרה במידה והבחורה תביע נכונות להתגייר? מדובר בבחורה באמת משכמה ומעלה! איכותית ובעלת מידות טובות ונראה שיכול להיות חיבור רוחני חזק ביותר.
תשובה: הסוגיה בה אתה עוסק היא סוגיה שהתשובה לה שונה ממקרה למקרה. באופן כללי, ההלכה אוסרת גיור לצורך נישואין, בשל העובדה שנקודת המוצא של ההלכה היא שהגיור נעשה למטרות אחרות מאשר הרצון להיכנס לעם היהודי. כניסה לעם היהודי צריכה להיעשות מרצון אמיתי להיות חלק ממנו, ואף שניתן לחלוק מהי רמת שמירת המצוות שיש לתבוע מהמתגייר - לא ניתן לחלוק על חשיבות עצם רצונו להיות חלק מאתנו. לכן, הדבר הנכון ביותר לעשות הוא לא להיכנס כלל להרפתקה כזו, גם אם יש צדדים שמאוד מוצאים חן. במצבים חריגים ההלכה מאפשרת גיור כזה, אולם מדברים לא נראה כי אתם בכלל נמצאים במקום זה. ומציאת בת ברית מעם הקודש בקרוב
שאלה: השריית חסה וירקות עלים מגיגול נקי: לאחר מספר ניסיונות רב להשרות חסה ושאר עליים במי סבון או במים עם סטרילי ושטיפות חזקות ויסודיות לאחר מכן עדיין נותר טעם מורגש של סבון או סטרילי בחסה או הירק. הדבר מפריע לי ואשמח אם יש אפשרות להשרות במים עם חומץ או ו מלח בכצויות משמעותיות על מנת להמנע משימוש בסבון. אסתי. ם
תשובה: תנסה לשים כמות מאד מועטת של חומר. אנו ממליצים על חצי כפית לליטר (נטלה) של מים. אבל לשים קודם את המים ואחר כך את החומר. ואז מניסיון אין טעם של החומר.
שאלה: פחדים מפני מוות: 1 האם האמרה המפורסמת שנשמה מיידעת את האדם לפני שהוא מסתלק מן העולם היא רק לבעלי עמדה רוחנית גבוהה?ישלי מחשבות ודמיונות על המוות שלי.אני פוחדת שזה בגלל זה. 2.האם דמיונות יכולים להיות בקול רק?אני שומעת את הקול שלי בראש נפרד מהמשפחה שלי.זה דמיון או שמסמל משו? בבקשה לא רק לנסות להרגיע.אלא להגיד תשובה אמיתית.
תשובה: המוות מפחיד כמעט כל אדם. בהרבה הזדמנויות יש לנו מחשבות על המוות שלנו. אני לא מכיר מקורות תורניים שמספרים על  איתותים מלמעלה  שמבשרים לאדם על מותו (אמנם יש סיפורים על גדולי ישראל - אבל כמו שאת מציינת, זה קשור ליחידי סגולה). יכול להיות שנפגשת מקרוב באירוע של אבדן והזעזוע שלך מכך הופך להיות פחד מפני המוות שלך. אם הפחד מטריד אותך מאוד - זה על פי רוב ביטוי למצוקות רגשיות אחרות שמצטיירות בך כפחד מפני המוות. לכן אני מציע לך לפנות לטיפול רגשי  כדי לזהות מה באמת מציק לך ולטפל בכך.  שיחה עם יועצת, עובדת סוציאלית, פסיכולוגית, מטפלת באמנות וכד
שאלה: חטיף אנרג י: האם יש בעיה בחטיף אנרגי בהשגחת הרבנות נצרת עלית מבחינת בישולי גויים לשיטת הבית יוסף ומה מברכים עליו???
תשובה: תשובתו של הרב של עלית בנצרת עלית: אין בישול עכו"ם במוצר. ברכתו "האדמה".
שאלה: טבילה לפני הזמן: אני ובעלי נוסעים לחו"ל לחמישה ימים. היום השביעי לטהרה יהיה ביום השני לשהייה בחו"ל האם אפשר לטבול ביום החמישי לימים הנקיים ולהמשיך לשמור נידה עד ליום השביעי. יש לציין שאנחנו חוזרים לארץ זה כבר היום העשירי לנקיים. אודה לתשובתך.
תשובה: כמו שלא תוקעים בשופר שלשה ימים לפני ראש השנה ולא צמים שלשה ימים לפני יום כיפור כך לא טובלים שלשה ימים לפני מועד הטבילה. יש מקוואות בחו"ל! אני בטוח שבית חב"ד באזור יוכלו לעזור לכם.
שאלה: עופות- אורות אליהו: האם ההכשר של הרב שמואל אליהו על עופות הוא טוב? הוא אינו מופיע ברשימה שלכם
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו. להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: חתונה: התארסתי לפני חודשיים והתאריך המיועד ביוני הקרוב אנחנו לא זוג דתי אך שנינו באים מבית מסורתי הכרנו בארהב לפני שנה ועם הזמן התחלנו לצאת ודי מהר בערך חודשיים החלטנו שזה זה והתארסנו. הארוס שלי נולד שם להורים ישראלים יהןדים דתיים, לאחר מספר חודשיים שהיינו בקשר הוא החליט שהןא עושה עלייה ושנחייה בארץ. הכל היה מעולה כשהיינו שם וזה היה נראה הכי נכון לחתונה משחזרנו לארץ התחילו בי מחשבןת של היסוס וחרטה מעט שאולי אני לא עושה את הדבר הנכון שאולי אמצא מישהו יותר טוב שאולי נמצא במקום מבוסס יותר אני אוהבת אותו הוא בחור מדהים דואג אכפתי טוב לב והוא ממש ממש אןהב אותי אבל החששות שלי לגבי מה יהיה. האם הוא ימצא את עצמו פה? האם הוא ימצא עבודה טובה שתפרנס משפחה? האם אצליח להיות גאה בו כמו שהייתי שהיינו בארהב? חדדות אלה מציפות אותי ואני לא יודעת מה לעשות לעתים עוברות בי מחשבות של אם אני לא גאה בו מספיק אולי זאת טעות להתחתן. איך אפשר לדעת מי באמת מתאים לחיות איתו ולהקים משפחה?
תשובה: ב"ה, צריך לעבוד על זה, אשמח לעזור בפלפון 0527710491 דני ארגמן
שאלה: צפיה במשחק כדורסל בשבת בחול: כבוד הרב האם ליהודי מותר לצפות בשבת במשחק כדורסל שמתקיים בהיכל ספורט בחו"ל בין קבוצת גויים ללא שחקנים יהודים כאשר הכרטיס נקנה ביום חול מראש על תשובתך המלומדת
תשובה: אני מאוד מחמיר בנושאים אלה. את הנימוקים כתבתי במאמר הנ"ל: לדעתי המנומקת במאמר זה עובדין דחול בתחום הדאורייתא, ולא רק בתחום מנהגי שבת.
שאלה: השיר של עמיר בניון: בימים אלה יש פולמוס רב סביב שיר אשר פרסם הזמר החוזר בתשובה עמיר בניון, השיר: אחמד אוהב ישראל. להלן המילים ובסוף אשאל שאלה ברשות הרב: אחמד אוהב את ישראל עמיר בניון סאלאם עליכום קוראים לי אחמד אני גר בירושלים אני לומד באוניברסיטה איזה דבר או שניים מי כמוני נהנה מכל העולמות אני היום אני מתון וחייכן מחר אעוף לשמיים אשלח לגיהנום איזה יהודי או שניים זה נכון שאני סתם חלאה כפוית טובה זה נכון אבל אני לא אשם לא גדלתי על אהבה זה נכון יבוא הרגע בו תפנה לי את הגב ואז אני אתקע בך את הגרזן המושחז אני אחמד גר באזור המרכז אני עובד צמוד לגן ילדים ואחרי על בלוני הגז מי כמוני נהנה משני העולמות היום אני ומחר הם לא הרבה מהם הרבה מהם לא זה נכון שאני סתם חלאה כפוית טובה זה נכון אבל אני לא אשם לא גדלתי על אהבה זה נכון יבוא הרגע בו תפנה לי את הגב ואז אני אירה בך ישר בגב האם לדעת כבוד הרב, הטקסט הזה בגדר שיר או שירה? האם ניתן להשוות את השיר הזה עם שירתו של הרב קוק זצ"ל? האם בשיר הזה יש קדושה וטהרה? האם השיר הזה יכול להביא ברכה לעם ישראל? האם השיר הזה מרבה אהבה בתוך עם ישראל? האם השיר הזה יביא לנו את הגאולה?
תשובה: אני לא כל כך מבין את השאלות המצורפות בזה. איני מבין מפני מה חשוב לדעת אם השיר הזה הוא שיר או שירה  איני מבין איזה צורך יש בהשוואה בינו ובין שירים של הרב קוק, וכדו. השיר הזה מביע את מה שמי שכתב אותו מרגיש כלפי ערביי מדינת ישראל. הוא לא שיר של קדושה וטהרה, והוא גם לא שיר של גזענות מאוסה  הוא שיר שמבטא את הפחד ואת הביקורת הקשה על דרכו של הציבור הערבי  הוא שיר שיכול להוליך לכיוונים שונים ומנוגדים   למן העצמת השנאה והעוינות ועד העצמת הזהירות   ובוודאי שאין בכוח שיר זה, ובכוח שיר בכלל, להביא גאולה או כל דבר אחר. זה מה שהמשורר מרגיש ואת זה הוא כתב. אני לא אוהב בכלל שירי שנאה, אולם הניסיון לתלות בשיר הזה את הגזענות מחד גיסא או את ציפיית הגאולה מאידך גיסא נראה לי כל כך מופרך, עד שכאמור איני מבין את השאלה ואת הדיון ביצירה הזו. היה ראוי ונכון לא היינו דנים מלכתחילה, בלי צורך בפולמוס ציבורי על שיר, בשאלה מה נכון לעשות בזמן בזה ביחסי יהודים וערבים, אבל לא מסביב לשיר הזה דווקא.
שאלה: קריאת שמע: מחילה למי שתקף אותי?: האם אני יכולה להגיד בברכת שמע שעל המיטה את החלק הראשון של:"ריבונו של עולם.הריני מוחלת וסולחת וכו" אם אני לא סולחת למישהו שתקף אותי מינית? ממש כואב לי שאני לא אומרת בגללו.
תשובה: ראשית, כואב מאוד לקרוא את מה שעבר עלייך. אם אני יכול לעזור בדבר מה בהקשר זה - אעשה זאת ברצון. אנחנו לא אומרים דברים לא נכונים מול ריבונו של עולם. מול הקב"ה מנסים לומר רק את האמת. ואם כן, אולי הדבר הנכון היותר נכון לעשות הוא לומר שאת מוחלת וסולחת לכל בני אדם זולת מי שתקף אותך, ואז זה יהיה הדבר האמיתי? האם את יכולה ללכת בדרך זו?
שאלה: שמיטה: ברצוני לשאול בנוגע לדיני השמיטה. במידה ואנו רוכשים מסופר שמצוין בתעודת הכשרות שזה "היתר מכירה " או מהשוק ששם אין לנו מושג האם זה של יהודי או נוכרי. מה עלינו לעשות עם הירקות והפירות? האם לשמור את קליפות הירקות? עד מתי? מה בנוגע לפירות? ראיתי באיזו טבלה שמצויין בה סוף זמן איזור ספיחין- האם עליי להתייחס לתאריך הזה? של סוף הזמן? במידה וישנו פרי ירק "בעייתי" לאכילה אשמח שתכתוב לי. אשמח לקבל הסבר מעשי ומפורט על מנת שאשתדל לשמור עד כמה שניתן. שנה מבורכת
תשובה: א. אם כתוב היתר מכירה זה אמור להיות לאור היתר מכירה, ולא של גוי, אלא של יהודי, והדבר מותר מבחינה הלכתית לכל רבים רבים הסומכים על היתר מכירה, וקובעים כי זה הדבר הנכון לעשות בעת הזו. ב. אם זה היתר מכירה   אין צורך לשמור דבר, לא את הקליפות ולא את הפירות. אם זה מיבול שביעית של יהודי (חנות שמוכרת דברים בקדושת שביעית)   אין צורך לשמור קליפות שבמשך השנה כולה לא שומרים אותן. ג. איסור ספיחין אינו חל במקום בו סומכים על היתר המכירה.
שאלה: שמיטה: אם אני קונה ירקות מסופרים שונים או מהשוק ואיני יודעת מה מקורם ( אך סביר להניח שהם היתר מכירה ) האם עליי לשמור את הקליפות? האם זה תקף לכל סוגי הירקות? מה בנוגע לפירות? ממתי עד מתי עליי לשמור את הקליפות? שאלה נוספת בנושא, האם מותר להשקות את הגינה הביתית ולהנות מהפירות?
תשובה: ברוב המקומות הפרות הם בהיתר מכירה.  אוצר שביעית  שיש בו קדושת שביעית, מוכרים במקומות מסוימים ויש על כך שילוט ברור. לכן מעיקר הדין אין צורך לשמור את השאריות והקליפות. אלא אם כן כתוב על הסחורה שיש בה קדושת שביעית. מותר להשקות גינה ביתית. באשר לפירות הגינה צריך לשים שלט בכניסה לחצר שכל המעוניין יוכל לקטוף לעצמו מפרי הגינה (בתיאום אתך). גם לך מותר לקטוף בכל פעם מעט לצרכי הבית - לא למכירה.
שאלה: מה דין תבשיל קינוע שלא בררו אותו: היו לי 2 קופסאות של קינוע אחד ברור ושטוף ואחד לא. בטעות בישלתי את הקינוע הלא ברור ולא שטוף בתבשיל עם ירקות (קדושת שביעית) האם מה דינו של התבשיל? זוהי כמות ביתית של כ5-7 מנות. האם לזרוק אותו? מה הנגיעות הקיימת בקינוע בכלל?
תשובה: בקינואה ישן יש נגיעות רבה. במידה ונשאר קצת בשקית אז תבדוק את מה שנשאר בשקית, או אפילו את השקית הריקה עצמה. ואם לא נשאר אז תבוררו 3 כפיות מתוך המאכל המוכן ואם הוא נקי אז מותר להשתמש.
שאלה: פירות הדבר שנקטפו עכשיו לגבי שמיטה: דודה שלי נסעה לקטיף והביאה לנו קלמנטינות. האם יהיה מותר לאכול מהם או שיש חשש שמיטה? (רוב הסיכויים שזה משנה שישית בגלל שזה פרי של סתיו)
תשובה: כל הפירות עכשיו הם משנת שישית. אמנם, לגבי פירות הדר הנושא הוא יותר מסובך, אולם הפירות שנקטפו עתה חנטו בשישית ואינם קדושים בקדושת שביעית.
שאלה: טלפון שנשבר: הרב, יש לי סיפור שאני צריך לדעת מה התשובה אליה בעניין מי משלם וכמה, אז כך: אתמול הייתי בסניף בבני-עקיבא ועשינו חזרות לדגלנות שלנו, היינו בתוך קרוון וחבר שלי שם את הטלפון שלו בטעינה על הקיר והניח אותו על המטען עצמו והוא ידע ולקח את הסיכון שזה יפול וישבר, אני הייתי בחדר ולא ידעתי שזה שם, הייתי ליד היקר ודפקתי קצת על הקיר ואז זה נפל, הטלפון נשבר ולא עובד, אני הצעתי לחברי שאני יסדר לו את זה במחיר זול וטוב והוא אמר ר נראה כבר.באותו יום הוא שלח את זה לתיקון בדיקה ואמר שזה יעלה יותר ואני יצטרך לשלם על זה. מי מאיתנו משלם וכמה? על ההתייחסות!
תשובה: עיקרון יסודי בהלכה הוא שאדם מועד לעולם, ולכאורה אתה זה שצריך לשלם את מחיר הפלאפון. אמנם, במקרה הזה החבר שלך גם פשע בכך שהוא שם את הפלאפון בצורה זו, ויש מצבים בהם גם אדם מזיק פטור (כגון למאן דאמר נתקל פושע), ובעוד מצבים. על כן, המקובל הוא להגיע לפשרה בנושא זה.
שאלה: נושא חשוב: שמי.בת 17.5 אני עוברת תקופה של יותר מחצי שנה שקשה לי ומשפיעה עלי.על מצבי הרוח שלי בעיקר. פעם לטוב ופעם לרע. מערער לי את הביטחון והראש שלי לא נמצא במקום בגלל זה. נורא קשה לי ככה. ומשום כך התחלתי לקרוא על נדרים ועל הצורך שלי לנדור כדי לשחרר את זה. אני יודעת בכל ליבי שאני יעמוד בנדר.כמובן שאני אנדור שאני יותר אתחזק ואלמד תורה. ראוי לציין שאני באה ממשפחה חילונית בקושי מסורתית רק אני נוהגת לקרוא כל לילה תהילים ולדבר הרבה עם השם. השאלה שלי האם אני חוטאת עצם זה שאני נודרת למרות שאני אקיים את הנדר? ואם הנדר שלי לא מתקבל אני בכל זאת חייבת לבצע את מה שהבטחתי?
תשובה: אני מבין היטב את המצב הקשה שעובר עלייך, ואת הניסיון למצוא דרך לצאת ממנו על ידי נדרים וכדו. ברם, אני מציע לך מאוד מאוד לא להיכנס לעולם של נדרים. ההלכה מאוד לא מעודדת נדרים, ואף כותבת במפורש כמה וכמה פעמים כי אין לידור  בשעה הנודרים אנו נכנסים לשדה מסוכן של מדרון שעלול להביא לאי-קיום הנדר, וזה כמובן חמור מאוד, ועוד דברים. על כן, אני מבקש להציע לך שתי דרכים אחרות. הראשונה היא לעשות דברים טובים ומיוחדים מצד עצמם - לא בעזרת נדר, אלא מכוח ההחלטה היומיומית שלך. כל מעשה טוב שעושים - הוא מעשה שמקדם את האדם, ומקדם את זכויותיו. על המעשים הטובים להוסיף תפילה, שהם יעלו לרצון לפני ד, וייחשבו לך כאילו נדרת - וזה נראה לי הדבר היותר טוב לעשות במצב בו את נמצאת. האם את יכולה ללכת בדרך זו?